– Лараме имам Шемал, тхан шеко яц хьан суд, цо ен кхэл нийса хирг хиларан. Амма шуна хаийта лаьа суна: шайхан дов хатта суьдхой а шайхаш хила беза. Цо гойту аш бина кечамаш эрна хилар. Делахь а тхайн шуьга болчу ларамна, имам, ахь доккхучу ц1еначу г1азотан хьурматана вай дехар дина Кунта-Хьаьже хьайна Дала еллачу къайленех цхьаъ гайтахьара тхуна аьлла. Иза реза хилла. Оха кечам бинера Эрсанахь. Хьан пурбанца, имам, оха х1инца кху майдана схьадохьу 20 ага. Царна чохь кохканашца дихкина 3-5 бутт болу бераш ду.